Repubblika, #occupyjustice u manueldelia.com qegħdin jorganizzaw dimostrazzjoni ta' appoġġ għall-ġurnalisti u l-attivisti għada, wara li fl-aħħar jiem inħolqu verżjonijiet foloz ta' diversi siti tal-aħbarijiet, inkluż ta' Newsbook.com.mt . Id-dimostrazzjoni se ssir għada fis-6.30pm fi Pjazza Kastilja, il-Belt Valletta. L-organizzaturi ħeġġew lill-Maltin u l-Għawdxin biex jattendu għal din id-dimostrazzjoni u jiddefendu d-demokrazija. Qalu li "l-attakk li qed iseħħ f'dawn il-jiem fuq il-ġurnaliżmu u l-attiviżmu hu fatt gravi ħafna. Jeħtieġ li lkoll ningħaqdu biex nirreżistu dawn l-attakki kodardi." Apparti hekk, huma qalu li 202 ġimgħa ilu nqatlet Daphne Caruana Galizia għax bqajna siekta. Iżda issa, it-tagħlima ħaduha u ma jridux jibqgħu siekta. Temmew jgħidu li jridu jfakkru lill-Prim Ministru Robert Abela illi s-silenzju tiegħu huwa inaċċettabbli. Newsbook.com.mt qed jappoġġja din id-dimostrazzjoni. Nhar is-Sibt, is-sit spiċċa vittma ta' din il-kampanja wkoll. Fr Joe Borg, l-Editur ta' Newsbook.com.mt saħaq li jidher li l-attakki kontra l-midja f'Malta qed jirrankaw. "Ironikament waqt li f'dawn il-jiem tfakkar għeluq snin Daphne Caruana Galizia, il-ġurnalista li ġiet assassinata f'pajjiżna, hawn min irid jipprova jagħmel assassinju tal-midja ħielsa f'Malta. Minbarra l-attakki kontinwi fuq il-ġurnalisti li jaħdmu mal-midja f'pajjiżna, issa l-attakki qed jiħraxu fosthom bil-ħolqien ta' verżjoni falza (spoofed version) ta' Newsbook, waħda mill-kmamar tal-aħbarijiet ewlenin f'Malta." Nhar is-Sibt li għadda Tinħoloq verżjoni falza ta' Newsbook Intant, wara s-sit ta' Manuel Delia, ta' Newsbook, ta' Net News, Lovin Malta, Strada Rjali u TVM, fl-aħħar sigħat bdew jiċċirkolaw ukoll emails foloz f'isem il-Kap tal-Oppożizzjoni Bernard Grech. L-emails foloz jiddiskutu l-kampanja ta' portals foloz infisha, u l-email falz ta' Grech jikteb lil Jason Azzopardi biex jimbuttaw iżjed il-kampanja u biex iwaħħlu fil-Partit Laburista. Inxtered email ieħor ftit wara, imbagħad, f'isem Lovin Malta, li jgħid li l-kampanja ta' diżinformazzjoni twaqqfet mill-PN bil-PL fil-mira. Grech kiteb dwar l-emails foloz f'ismu dalgħodu, u sejjaħ dawn it-tattiċi "antidemokratiċi perikolużi." Saħaq li min qed jagħmel hekk ma jistax jitħalla bla kastig għax tkun qed tissaħħaħ il-kultura ta' impunità, l-istess kultura li ppermettiet li tinqatel ġurnalista kiesaħ u biered fl-2017. Aqra aktar Jiċċirkolaw emails foloz f'isem Bernard Grech Aqra aktar Wara Newsbook u media oħra, issa anke TVM b'sit falz Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612de9f584798_rand.td-a-rec-img{text-align:left}.td_uid_3_612de9f584798_rand.td-a-rec-img img{margin:0 auto 0 0}